A Coca-Cola erősen fontolgatja, hogy kannabiszolajjal felturbózott üdítőkel dob piacra, emiatt már fel is vette a kapcsolatot egy kanadai gyártóval a közelmúltban.

A cég szóvivője azt nyilatkozta az ügyben a Bloombergnek, hogy egy ideje figyelemmel követik, hogy a nem pszichoaktív szerként nyilvántartott CBD-t miként lehetne hozzávalóként felhasználni az üdítőkben, mivel ez egy olyan terület, amiben van bőven potenciál.

Az INC.com ráadásul úgy tudja, hogy nem is kell már olyan sokat várni, hogy a cég kijöjjön ezekkel az italokkal, állítólag már megegyezés közeli állapotban vannak az érintett kanadai céggel, ráadásul a CBD-s italok piacának egyre több a szereplője és egyre népszerűbbek az ilyen italok az Egyesült Államokban.